
बुद्ध जयन्तिया लसताय्‌ पिथना 

SR आर्य भढ्कल्पिकसूचानुसार. 
7 Gale व cade बुद्धपिंगु 
| नाम अनुस्मरण सूची । 


a ब सम्पादक 
हेमराज शाक्य 


प्रकाशक 
बौद्ध बिहार संघ 
अक्षयेश्बर महाबिहार, पूच्ब, यल । 


>> >>. 


बुद्ध जयन्तिया लसताय्‌ पिथना 


आर्य भद्रकल्पिकसूत्रानुसार द्वलछि व प्यम्ह बुद्धपिंगु 
नाम अनुस्मरण सूची | 


अन्वेषक व सम्पादक 
हेमराज शाक्य 


प्रकाशक 
बौद्ध विहार संघ 
यल, पूच्व । 


बौद्ध बिहार संघया प्रथम प्रकाशन 


प्रकाशक : 
बौद्ध विहार संघ, ललितपुर 
अक्षयेश्वर सहाविहार 

यल, Tor | 


बुद्ध संस्वत्‌ २५४१ 
बि.सं २०५४ 
ने.सं. १११७ 
ई.सं. १९९७ 


प्रथस संस्करण १००० 


मूल्य ३५/- 


रंगीन फोटो - शाक्य प्रिन्टिङ्ग प्रेस, ओम्बाहाल, यें । 
थाकू - बागमती छापाखाना, वनबहाल, यल | & ५३३८४७ 
कम्प्यूटर सेटिङ्ग :- रीति लेजर प्रिन्ट, नागबहाल, यल । शे ५३४८६७ 


पज्चतथागत स्तुति 


नमस्ते वरदवज्जाग्य्र भूतकोटि नमोऽस्तुते | 

नमस्ते शून्यतागर्भ बुद्धबोधि नमोऽस्तुते ॥ 
बुद्धरागनमस्तेऽस्तु बुद्धकाय नमो नमः | 
बुद्धप्रीति नमस्तुभ्यं बुद्धमोद नमो नमः ॥ 
बुद्धस्मित नमस्तुभ्यं बुद्धहास नमो नमः | 
बुद्धवाच नमस्तुभ्यं बुद्धभाव नमो नमः ॥ 
अभवोद्‌भव नमस्तुभ्यं नमस्ते बुद्धसंभव | 
गगनोद्भव नमस्तुभ्यं नमस्ते ज्ञानसंभव ॥ 
मायाजाल नमस्तुभ्यं नमस्ते बुद्धनाटकः । 
नमस्ते सर्वसर्वेभ्यो ज्ञानकाय नमोऽस्तुते ॥ 


इति पञ्च तथागत स्तुति गाथा पञ्च | 


बोधिचित्त स्तुति 


अहो बुद्ध ! अहो धर्म ! अहो संघस्य ! दर्शना । 
शुद्ध तत्वार्थ शुद्धार्थ बोधिचित्त नमोऽस्तुते ॥ 
धर्मनैरात्म्य सम्भूत बुद्धबोधि wore: | 
निर्विकल्प निरालम्ब बोधिचित्त नमोऽस्तुते ॥ 
समन्तभद्र सर्वार्थ बोधिचित्त प्रवर्तकः । 
बोधिचर्या महावज्ज बोधिचित्त नमोऽस्तुते ॥ 
चित्तं तथागतः शुद्धः कायवाकचित्तवञ्जिणः | 
बुद्धबोधि प्रणेतारं बोधिचित्त नमोऽस्तुते ॥ 
सम्बुद्धा बोधिसत्वाश्च तत्व: पारमितागुणा | 
सम्भवन्ति सदानाथ बोधिचित्त नमोऽस्तुते ॥ 


तथागत गुह्यकोद्धृत श्लोक 


समर्पण 


Sy हितसुख शान्ति निम्तिं अज्ञान कर्मक्लेश 
दुःख परिशान्त यायेत: बोधिचित्त महाकरुणा 
तया: त्रिकाय गुण धारण याना: भद्रकल्पस 
बिज्या:पिं प्रातःस्मरणीय भी पूर्वाचार्य 
सकलयात लुमंका: प्रस्तुत पुस्तिका 
सश्रद्धापण यानाच्वनागु जुल । 
फलस्वरुप सर्वत्र सर्वदाकालं 
मंगलमय सुखशान्ति 
प्राप्त जुयेमाल | 


निगू शब्द 
भगवान्‌ बुद्धयागु ८४००० धर्मस्कन्धयागु उपदेशयागु 
अनुसन्धान यायेगु क्रमे सुं नं अनुसन्धातां थः अथाह धर्म सागरे तनाच्वंगु 
अनुभव याई । 


ईसा पूर्व ६२३ स बैशाख पुन्हि कुन्हु नेपाया लुम्बिनि उपवने 
नेपायागु है कपिलवस्तु महानगरया राजा शुद्धोदन व रानी मायादेवीया 
याक: काय्‌ जुया जन्म जुया २९ दँया उमेरे थः श्रीमती यशोधरादेवीया 
पाखें पुत्र राहुलया जन्म जूगु VS SE आषाढ पूर्णिमाया मध्यरातस 
महाभिनिष्क्रमण याना ६ दँ तकया दुष्कर चर्या याना ३५ दंयागु बैशाख 
पुन्हि ee चतुरार्यसत्य, आर्य अष्टाङ्गमार्ग व प्रतित्यसमुत्पादया सिद्धान्त- 
यात थुइका अनित्य, अनात्म व दुःखंयात बालाक थुइका ४५ दँ तक 
जम्वूद्रीपया ग्राम ग्राम, नगर नगर पैदलं चाहिला जन्म, जरा, व्याधि व 
मरणं मुक्त जुयेगु च्वे उल्लेख जूगु प्यंगू सत्य, च्यागू आर्य अष्टाङ्ग मार्ग 
व प्रतित्यसमुत्पादया उपदेश बिया ८० द॑ यागु उमेरे बैशाख पुन्हि ae 
हे कुशीनगरे महापरिनिर्वाण प्राप्त यानाबिज्यात । 


सम्यक्‌ सम्बुद्ध शाक्यमुनि भगवान्‌ बुद्धधर्म सम्बन्धी ८४००० 
धर्मस्कन्धया श्रोत खः । वसपोलया निर्वाण जुया स्वला fear काश्यप 
भन्तेयागु अध्यक्षताय्‌ राजगृहया वेभार पर्वतस च्वंगु सप्तपर्णि गुफाय्‌ 
५०० अर्हतपिनिगु प्रथम संगायना जुल । सच्छि दँ लिपा वैशाली द्वितीय 
संगायना जूबले बैशालीयापिं वज्जी भिक्षुपिन्सं 'दशबत्थूनि’ अर्थात्‌ झीगू 
खय्‌ थेरवादी परम्परा अलग च्वना महासांधिक संघ दयेकल । अनं १५० 
द॑ लिपा सम्राट अशोकं कलिङ्ग युद्धे सलंस: सैनिकत विना कारण सीगुलिं 
पश्चाताप याना मोगलीपुत्त तिस्स महास्थविर (भिक्षु उपगुप्त) या 
अध्यक्षताय्‌ तृतीय संगायना याना बुद्धवचन अर्थात्‌ भगवान्‌ बुद्धयागु 
८४००० धर्मस्कन्धयात शुद्ध रुपे प्रतिस्थापित यात । उबले तक्कया दुने 


थेरवादी शासने भझिनिगु सम्प्रदाय व महासांधिक दर्शने खुगू सम्प्रदाय 
पिहाँवल । 


२ 


ईसा पूर्व १५० पाखे आचार्य नागार्जुन प्रज्ञापारमिता सूत्रयागु 
टीका च्वया: माध्यमिक शास्त्र च्वया: शूण्यवादया प्रतिपादन याना- 
बिज्यात | अनंलिपा कुशान सम्राट कनिष्कया संरक्षकत्वय्‌ भिक्षु वसुगुप्त 
महास्थविर व महाकवि भिक्षु अश्वघोष महास्थविरया सभापतित्वे व 
आयोजनाय्‌ सन्‌ ७८ स पुष्यपुरे (थौं कन्हेया पाकिस्तानया पेशावर) 
महासांधिकतयगु प्रथम संगायना जुल | उकी बुद्धयागु व्यक्तित्वयात 
लौकिक व्यक्तित्वे च्चे व्छया: अलौकिक व्यक्तित्व प्रदान याना शाक्यमुनि 
बुद्धया ८४००० धर्मस्कन्धयागु लिधंसाय्‌ बुद्धचरित महायान सूत्रालंकार, 
मञ्जुश्रीमूलकल्प, अवदानशतक, विज्ञप्तिमात्रतासिद्धि, अभिघर्मकोष व 
पाचौं शताब्दी गुह्यसमाजतन्त्र, प्रमाणवार्तिक, तत्वसंग्रह, बोधिवर्यावतार 
व अनेक तन्त्रयागु रचना जुल । 


महायान व वञ्जयानया अति विकास जुल । बंगाल विहार 
महायान वञ्जयानया केन्द्र Wat: नालन्दा विश्वविद्यालय, विक्रमशील 
विश्वविद्यालय, उदियान विश्वविद्यालय, जगद्दल विश्वविद्यालय पाखें 
अनेक विद्वानपिं- शान्तरक्षित, कमलशील, पद्मसंभव, शान्तिदेव, सरहपाद, 
दिंगनाग, आचार्य धर्मकीर्ति, चन्द्रकीर्तिपिन्सं बौद्ध न्यायया विषये प्रमाण - 
वार्तिक, तत्वसंग्रह, सुर्हिदलेख तकज्वाला थेंजाःगु अनेक ग्रन्थया रचना 
याना बौद्ध वाङ्गमयया पालि त्रिपिटकया नाप नापं संस्कृत बौद्ध शास्त्रया 
रचना Way खँ ल्हासायागु कग्यूर व टंग्यूरया अध्ययन यायेबले चीनिया 
भाषाय्‌ अनुवाद जुयाच्वंगु अवतंसक सूत्र नापं अनेक ग्रन्थया सूचि 
जापानयाम्ह अन क नाञ्जियोजुं थःम्हं लुइके फक्को बौद्धग्रन्ययागु सूचि 
तयार AT खः | 


सम्राट अशोकया पालं fra ऐतिहासिक कथं व प्रोगैतिहासिक 
कथं स्वयम्भू ज्योतिस्वरुपया उत्पत्ति समये fra बुद्धधर्मया केन्द्र 
जुयाच्वंगु प्रमाण स्वरुप भीगु काठमाण्डौं उपत्यका, विशेष याना ईशाया 
सातौं शताब्दि fe भारतीय बौद्ध विश्वविद्यालयया प्राध्यापकपिं 
शान्तरक्षित, कमलशील, पद्मसम्भव, दीपंकर श्रीज्ञान, अतिस थें जा:पिं 
अनेक बौद्ध विद्वान भिक्षुपिं थन बिज्याना वैपुल्य सूत्र अर्थात्‌ नवय्रन्थ 
(ललितविस्तर, सद्धर्मपुण्डरीक सूत्र, प्रज्ञापारमिता सूत्र, गन्धव्यूह, दशभूमि, 
सुवर्णप्रभास, लंकावतार सूत्र, गुस्यसमाज तन्त्र व समाधिराज सूत्र रचना 
way व थ्व अमुल्य ग्रन्थ व मेमेगु अनेक ग्रन्थ काठमाडौंस्थित 
अभिलेखालये सुरक्षित जुयाच्वंगु दु । 


wae सिलसिलाय्‌ नेपायाम्ह Aleve अन्वेषक विद्वान श्री हेमराज 
शाक्ययागु अनुसन्धानं रंजना लिपिं च्वयातःगु “भद्रकल्पिक महायान सूत्र” 


रे 


अमेरिकी “धर्म पब्लिशिङ्ग” धाःगु संस्थां प्रकाशित, या:गु संस्कृत भाषा व 
संय्‌भाषं च्वयातःगु ग्रन्थ लुइका: थ्व बहुमुल्य ग्रन्थे वर्णन यानातःपिं 
१००४ म्ह बुद्धपिनिगु सूचि तयार यानाबिज्यागु दु । 

थ्व ग्रन्यया संस्कृत मूल प्रतियागु ल्हासाय्‌ संयूभाषं टंग्यूरे 
उल्लेख यानातःगु दु । थ्व ग्रन्थ भीगु राष्ट्रिय अभिलेखालय स्वय्‌ जक 
मखु गनं नं नां तक्क न्यंने खंगु मखु । महायान ग्रन्थ अध्ययन यायेबले 
'भद्रकल्पावदान ' या उल्लेख वई । थुकी बुद्ध जीवनीया थःगुहे तालं 
वर्णन यानातःगु दु । तर “भद्रकल्पिक महायान सूत्र” या गनं उल्लेख 
जूगु सदु. 

अथेजा अष्टसहश्चिका प्रज्ञापारमिताया पाठ यायेबले गंगाया 
बालुका प्रमाणं बुद्धपिं जुयाबिज्यात धयागु उल्लेख वोसां पालि वाङ्गमयया 
अट्टविंशति बुद्ध Ware’ २८ नीच्याम्ह बुद्धपिनिगु नां उल्लेख जुयाच्वंगु 
दु । बुद्ध west प्रथम बुद्ध खःसा दीपंकर प्यम्हम्ह व विपशिव, dis: शिखि, 
विश्वभू, क्रकच्छन्द, कनकमुनि, काश्यप व शाक्यमुनि २३ tS निसें कयाः 
२८ म्ह तक्क सप्त तथागत धकाः महायान बौद्ध ग्रन्थे उल्लेख जुयाच्वंगु 
दु । 

भीमु नेपाल बुद्धधर्मया अत्यन्त हे प्राचीनगु समृद्धगु बौद्ध देश 
खःसां, भद्रकल्पिक महायान सूत्रया उल्लेख गर्ने मदुसां ल्हासायापिं 
लामाजुपिन्सं टंग्यूर ग्रन्थे उल्लेख यानात:गु छगू साप हे उल्लेखनीय खं 
खः | 

थ्व अति दुर्लभ ग्रन्ययागु नेपाली रु. ८०००/- पुला “अमेरिकी 
धर्म पब्लिशिङ्ग” या पाखें प्रकाशित भद्रकल्पिक महायान सूत्र प्रति थःम्हं 
न्याना: भी नेपायापिं बौद्ध जनताया कल्याण कामना यासे पं. हेमराज 
शाक्यजुं २५४१ बुद्धजयन्तीया शुभ उपलक्षे बौद्ध विहार संघ अक्षयेश्वर 
महाविहारया प्रथम बौद्धग्रन्थ प्रकाशन स्वरुप पिकया बिज्यागु साप हे 
तःधंगु धर्मकार्य धका मती तयाः । वसपोल पं. हेमराज शाक्यजु 
दीर्घजीवी जुया सुस्वास्थ्य लाभ याना थुजागु दुर्लभ ग्रन्थत मात्तुमाला 
हानं हानं प्रकासे हये फयेमा धका कामना याना थ्व निगू शब्द च्वयागु 
जुल । 


भवतु सब्व मंगलम्‌ 
२०५४ बैशाख १४ शनिश्चरवार | प्रा. आशाराम शाक्य 


सुनयश्री संस्कारित यम्पि महाविहार, यल । 

च्वर्मिया थःगु खँ 


गुलिनं प्राणिपिंगु हित, सुख, शान्तिया नितिं देव मनुष्यपिनि 
शास्ता जुयाबिज्या:म्ह शान्तिनायक वसपोल महाकारुणिक सम्यक्सम्बुद्ध 
आज्ञा जुयाबिज्या:गु सद्धर्मोपदेश अमृतमय वचन-आदि मध्यय्‌ अन्त्यस 
कल्याणदायकगु, सुअर्थयुक्तगु, केवल परिपूर्णगु, निष्क्लेशगु, निर्मलगु 
अमृतमय वचन सद्धर्मोपदेश आज्ञा जुया बिज्यात | 


उगु सद्धर्मोपदेशयात थौंया सभ्य संसारं बुद्धभाषित वचन खः 
धका: श्रद्धा गौरवपूर्वक अध्ययन अनुसन्धान यानावयाच्वंगु जुल । 


खतु उगु बुद्धभाषित बुद्ध सन्देशयात दर्शनीय, चिन्तनीय, 
मननीय, पूजनीय जक मखु परन्तु उच्चकोटि दर्शन ज्ञान जीवन मुक्त 
जुइगु आदर्शयुक्त भालपा श्रद्धा निश्चय तयावयाच्वंगु जुल । थ्वहे 
बुद्धवचनयात देश, काल, परिस्थिति अनुसार बुद्ध महापरिनिर्वाणं लिपा 
बुद्धशासन अभिवृद्धि कामना यासे प्रातः स्मरणीय भी पूर्वाचार्य 
श्रावकयानया अनुयायी चतुष्पुदगलया मार्ग फलय्‌ बिज्याःपिं आनन्द, 
उपालि, महाकाश्यप, शारीपुत्र, महामौद्गल्यायण, कात्यायन, रेवती, 
सुभद्र आदि अग्रश्रावक भिक्षुपिं प्रमुख व महायानी अनुयायी बोधिसत्व 
महासत्व महाकारुणिक अवलोकितेश्वर, मञ्जुश्री, वज्रपाणी, मैत्रेय, 
गगनगञ्ज, क्षितिगर्भ, समन्तभद्र, सर्वनिवरणविष्कंभि, आकाशगर्भ एवं 
वज्रगर्भ आदिपिं व अथेहे वञ्जयानया अनुयायी सिद्धविद्याधर योगी तथा 
प्रसिद्ध साधक आचार्य वज्राचार्यपिन्सं नं प्राणीपिनिगु हित, सुख, शान्ति 
नितिं अज्ञान कर्मक्लेश दुःख wea लागी अचिन्त्य उपाय कुशल ज्ञान 
तत्परपिन्सं “सर्वभावेन बोधौचित्तं विदधे अनुत्तरमार्ग तथा सेव्य’ aq 
महान उक्तियात सार्थक याये नितिं बौद्धाचार्यपिन्सं अनुत्तर बोधिमार्ग 
सम्यक्सम्बुद्ध पद प्राप्त याये नितिं सेवन याये माःगु आचार विचार 
परिशुद्ध यानावनेगु उपदेश इलय्‌ ब्यलय्‌ संरचना यानाथकूगु खनेदु | 
थुकियागु प्रतिफल खः बौद्ध शास्त्र, सूत्र, तन्त्र बिस्तार जुयावंगुया 
कारण । 


द 


योग तन्त्रया प्रमाण खुगू कोटि दयाच्वन । अथेहे योगिनी तन्त्रया 
प्रमाण भिंखुगू कोटि संख्या दयाच्वन | एवंप्रकारं महायानया अलग अलग 
सूत्रान्त चय्‌गु कोटि दुसा, पारमिता न्याय प्रमाण न्येगू लाख कोटि दु घैगु 
धर्मदेशना उपदेश त्रिकाय रुप धारण यानाबिज्या:म्ह मुनीन्द्र भगवानपिन्सं 
आज्ञा जुयाबिज्यात धका सम्वोरोदय तन्त्रे उल्लेख यानातःगु जुल । 


थुगु सम्पूर्ण उपदेशयात कया: देश काल परिस्थिति अनुसारं 
गुइखुगू देशय्‌ गुइखुगू भाषं ग्रन्थ च्वयाः थकल धका विमलप्रभा टिकाय्‌ 


थथे आज्ञा जुया बिज्यागु दु - “षणनवति देशे षणनवति भाषया 
लिखितं बुद्धवचनं” 


वसपोल भगवान्‌ बुद्धं लोकजनपिंगु हित सुख शान्ति निम्तिं 
महान्‌ अनुकम्पा तया: गुलिनं स्थान स्थानान्तरे चा:हुला बिज्यात, अन 


उगु थासय्‌ उपदेश यानाबिज्यात धैगु खँ विभिन्न बौद्ध सूत्र सूत्रान्तरे 
आज्ञा जुयाबरिज्याःगु खनेदु | 


परन्तु अनेक सूत्र तन्त्र मध्ये अतिकं नां दंगु 'आर्यभद्रकल्पिक 
नाम महायान सूत्र' या थःगु हे विशेषता दइच्वंगु खः । थुगु भद्रकल्पिक 
सूत्रया बिषय कया: Baral खँ थन न्स्यथनेगु प्रयास यानाच्वना | तर, 
छु धाःसा थुगु भद्रकल्पिक सूत्र प्रारम्भिक मल्ल कालंनिसें AAT 
ग्रन्थागार सद्धर्मग्रन्थया भण्डार जुयाच्चंगु श्री ५ या सरकारया 
संग्रहालयय्‌ सुरक्षित जुयाच्वंगु राजकीय पुस्तकालय, वीर पुस्तकालय, 
राष्ट्रिय अभिलेखालय, केशर पुस्तकालय, राष्ट्रिय पुस्तकालय एवं 
प्रजागणपिंगु संग्रह स्वरुपय्‌ संकलन Waray संघ संस्थापाखें मुनात:गु 
आशासफ्‌ Se व HAs यलया प्रसिद्धगु परम्परागत ल्यनाच्वंगु धायूकि 
उदाहरणया रुपय्‌ - यल महाबुद्धया पण्डितपिंगु संग्रह, अथेहे 
चुकःबाहाःया तान्त्रिक आचार्यपिंगु संग्रह, बुबाहा:या पण्डितपिंगु संग्रह एवं 
ईबहीया खतांजुया संग्रह आदि थासं थासय्‌ वना: स्व:वन धासानं थुगु 
भद्रकल्पिक सूत्र सद्धर्म ग्रन्थ WA खने मदयेधुंकल | अज्ज स्वंगू शहरस 
विद्यमान जुयाच्वंगु बही बाहालय्‌ प्रदर्शनीया रुपय्‌ ब्वयातइगु बहीद्यः 
ब्वइगु भवलय्‌ क्यनातइगु मूर्ति, चित्र, dem, तुलांपौ, धर्मग्रन्य सफूया 
भवलय्‌ नं थुगु ग्रन्यया नां तक नं उपलब्ध जूगु खनेमन्त । 


gry समय परिस्थितिवस प्राकृतिक तथा मानवीय प्रकोपया 
कारणं यत्रतत्र अध्ययन अनुसन्धान यातधाःसानं उगु ग्रन्थरत्न स्वयेगु 
न्यनेगु तक नं मदयाच्वंगु अवस्थाय्‌ महान्‌ संयोगवश ल्हासा देशया 
महायानी बौद्ध जगतय्‌ सुप्रसिद्धम्ह श्रद्धेय पूज्यपाद धर्मगुरु दलाई लामाजु 

गणतन्त्र भारत प्रवेश जुइमाःगु अवस्था जुल । दलाई लामाजु भारत 
प्रवेश जुसेंलि कथहंनं वसपोलया ल्यू ल्यू गथे चन्द्रमाया ल्यू ल्यू नक्षत्र 
तारागण SAAT वनीगु खः, अथेहे तिब्वतया लामा, घेसे तुल्कु, रिम्पोछे 
आदिपिं नं बुद्धधर्म प्रचार प्रसारया निम्तिं सुदूरपश्चिम अमेरिका, जर्मन, 
जापान, फ्रान्स, इटाली, मलेशिया, सिंगापुर एवं ताइवान आदि थासय्‌ 
तक नं बिज्यानाच्वंगु जुल । उकी मध्ये अमेरिकाय्‌ बिज्यानाच्वपिं 
गुलिखे धुरन्धर विद्वानपि मध्ये रिम्पोछे ताथाङतुल्क नं छम्ह खः । 
वसपोलया कुशल नेतृत्वय्‌, निर्देशनय्‌ थनया धर्म पब्लिसिड ay संस्थाया 
संरचना कथं आपालं बौद्ध ग्रन्थ अध्ययन अनुसन्धान, अनुवादन व 
सम्पादन समेत याना: प्रकाशन यानाहयाच्वंगु जुल । थुगु प्रकाशनया 
भवलय्‌ आर्य 'भद्रकल्पिक नाम महायान” सूत्र तकनं प्रकाशन जुल | 


उगु ग्रन्थ तिब्वति भाषाया आधार कयाः इङ्गलिस भाषां अनुवाद 
याना अतिक परिश्रमपूर्वक तसक बल्लाक बांलाक प्यंग भागय्‌ विभक्त 
याना: विभिन्न चित्रसहित अंकित यानाः प्रकाशन यानाब्यूगु जुल । उगु 
ग्रन्थया प्रारम्भिक मुखपत्रस रञ्जना लिपि समेत तया श्रीशोभा बुद्धि 
यानाब्यूगु जुल । 


थुगु भद्रकल्पिकसुत्र - ललितपुर नागार्जुन अध्ययन संस्थानयागु 
छगू ब्यवस्था कथं छुं दिन नह्य: रोयल नेपाल ऐकेडेमिया विशाल भवनय्‌ 
तयाः बौद्धग्रन्य प्रदर्शनी याःगु जुयाच्वन । संयोगवश थुगु भवलय्‌ आर्य 
भद्रकल्पिकसूत्र नं प्रदर्शनीया रुपय्‌ ब्वयातःगु जुल । थुगु सफ्‌ प्यंगू 
भागय्‌ विभक्त जुयाच्वंगु दु उकीया मूल्य रु. ८,०००/- मूल्य अर्पण 
याना: थःगु अध्ययनया निम्तिं न्याना हयागु खः । थुगु ग्रन्थया चतुर्थ 
भागय्‌ अंकित यानातःगु भद्रकल्पय्‌ बिज्याइपिं द्वलछि व प्यम्ह बुद्धपिंगु नां 
क्रमबद्ध तरीकां उल्लेख यानात:गु जुयाच्वन । हर्षया विषय थ्व खः कि 
थुगु इलछि व प्यम्ह बुद्धपिंगु नां काठमाण्डौं उपत्यकाया बौद्ध समाजं 
लोमंके धुंकूगु अर्थात्‌ गनं नं उल्लेख यानातःगु खने मदुगु महशूस याना 
थन पाठक वर्गपिंगु न्ह्यःने थुगु बुद्ध जयन्तीया लसताय्‌ प्रस्तुत 
यानाबियागु जुल | 


परन्तु थौंया नेपाःया ग्रन्थ ग्रन्थान्तरे विधि विधानस थुगु 
भद्रकल्पिक बुद्धपिंगु नां अंकित जुयाच्वंगु उपलब्ध मजूसां निम्न प्रकारया 
बुद्धपिंगु नां धाःसा यत्रतत्र उल्लेख Waray खनेदु | वसपोल बुद्धपिंगु नां 
थी थी प्रकारं थथे खनेदयाच्चंगु दु - 
१. चिनिरञ्जन बद्ध - 
आदिबुद्ध, समन्तभद्र, वज्रसत्व (वज्रधर) | 


< 


त्रियानिक बुद्ध - 
अभिसम्बुद्ध, प्रत्येकबुद्ध, सम्यक्संबुद्ध । 


त्रिकाल बुद्ध - 
दीपंकर तथागत, शाक्यमुनि, आर्य मैत्रेय । 


त्रिकल्पारम्भ बुद्ध - 
दीपंकर तथागत, रत्नशिखी तथागत, विपश्वी तथागत | 


पंच बुद्ध - क 
बैरोचन, अक्षोभ्य, रत्नसंभव, अमिताभ, अमोघसिद्धि | 
सप्त तथागत - 


विपश्वी, शिखी, विश्वभूव, क्रकुच्छन्द, कनकमुनी, काश्यप, 
शाक्यमुनी । 


दशदिग प्रतिनिधि बुद्ध - 
रत्नाकर, अशोक, रत्नार्चि, जयेन्द्र, पदमोत्तर, सूर्यमण्डल- 
प्रभाशोत्तमश्री, एकछत्र, समाधिस्त्युत्तर, पद्मश्री, नन्दश्जी । 


अष्टौष्णीष तथागत - 
वजौष्णीष, रत्नोष्णीष, पद्मोष्णीष, विश्वोष्णीष, तेजोष्णीष, ध्वजो- 
ष्णीष, तीक्ष्णोष्णीष, छत्रोष्णीष । 


दशदिग प्रतिष्ठित बुद्ध - 

विमलप्रभ, रत्नार्चिष, पुष्पावलिवनराजिकुसुमिताभिज्ञ, चन्द्रसूर्य- 
जिम्हिकरणप्रभ, गुणराजप्रभास, रत्नयष्टि, मेघराज रत्नछत्रा- 
भ्युद्गतावभास, समन्तदर्शी ,गजेन्द्र । 


१०. षोदश बद्ध - 


गे 


वज्ञसत्व, वञ्जराज, ARM ATA, वञ्ररत्न, वज्रतेज, Adhd, 
ager वज्रधर्म, वज्जतीक्ष्ण, वजहेतु, वज्रभाष, वज्रकर्म, वञ्रक्ष, 
वज्नयक्ष, वजसंधि | 


चतुर्विशति तथागत - 
खण्डकपाल, महाकंकाल, कंकाल, विकटदंष्टी, सुरावैरी, अमिताभ, 
वज्रप्रभ, वज्रदेह, अंकुलिक, वजजटिल, वज़वीर, वज्रहुँकार, सुभद्र, 


१२. 


१३. 


१४. 

वजभद्र, महाभैरव, विरुपाक्ष, महाबल, रत्नवज्र, हयग्रीव, 
आकाशगर्भ, हेरुक, पद्मनृत्येश्वर, महावैरोचन, THA | 


अष्टविंशति बुद्ध - 

तण्हंकर, मेंध॑ंकर, शरणंकर, दीपंकर, कौण्डिन्य, मंगल, सुमन, 
रेवत, शोभित, अनोमदर्शी, पद्म, नारद, पद्मोत्तर, सुमेध, सुजात, 
प्रियदर्शी, अर्थदर्शी, धर्मदर्शी, सिद्धार्थ, तिष्य, पुष्य, विपश्वी, शिखि, 
विश्वभू, क्रकुच्छन्द, कोनागमन, काश्यप, गौत्तम । 


पंचत्रिंश_ तथागत - 

शाक्यमुनि; वजप्रमर्दिन, रत्नार्चिष, नागेश्वरराज, वीरसेन, 
वीरनन्दि, -रत्नञ्रिय, रत्नचन्द्रप्रभ, अमोघदर्शि, रत्नचन्द्र, विमल, 
निर्मल, शरदत्त, ब्रह्म, ब्रह्मदत्त, वरुण, वरुणदेव, भद्रश्चि, चन्दनश्रि, 
अनन्तौजश्नि, प्रभासश्चि, अशोकश्रि, नारायणश्नि, कसुमश्रि, ब्रह्म- 
ज्योतिविक्रीताभिज्ञ, धनश्रि, स्मृतिश्रि, सुपरिकीर्तितनामधेयश्चि, 
इन्द्रकेतुध्वजराज, सुविक्रान्तश्रि, विचित्रसंक्रम, विक्रान्तगामि, 
समन्तावभासव्यूहश्चि, रत्नपदमविक्रम, रत्नपद्मसुप्रतिष्ठित 
शैलेन्द्रराज । 


द्विपञ्चशतोत्तर अनागत बुद्ध - 

आर्यमैत्रिय, प्रद्योतकेतु, सुनेत्र, कुसुम, कुसुमश्री, तिष्य, पुष्य, 
सुमनसोवञ्जर, विरजस, चन्द्रोल्काधारिण, यशसोवञ्रशुद्ध, एकार्थ- 
दर्शिनोसिताङ्ग, पारङ्गत, रत्नोच्चिपर्वत, महोल्काधारिण, पद्योत्तर, 
विद्युष्टशब्द, अपरिमितगुणधर, दीपाश्रेयविभूषिताङ्ग, सुप्रयाण, 
मैत्राश्रयोनिर्मित, अनिकेत,ज्वलिततेजसोमन्त्रघोष, अनिनेम, अरिनेत्र, 
विमतिविकिरण, परिशुद्ध, सुविलाशाभ, यशशुद्धादत, मेघश्रियो- 
विचित्रवृत, द्रुमराज, सर्वरत्न- विचित्रवर्णमणिकण्डल, सागरमति- 
शुभरत्न, निहत्तमल्ल, परिपूर्णमनोरथ, महेश्वर, इन्द्रश्रिय, अग्रश्रिय, 
चन्द्रनमेघ, सितविशालाक्ष, श्रेष्ठमति, विभासितमति, अवरोपनराज, 
ओत्तापनराज, वज्रमति, केशरनन्दिन, विभूति, ईश्वरदेव, ईश्वर, 
उष्णीषश्रिय, वज्रज्ञानपर्वत, श्री गर्भ, कनकोजालकायविभूषित, 
सुविभक्त, ईश्वरदेव, महेन्द्रदेव, अनीलश्रियविशुद्धि, नन्दिनोविष्मतो- 
वरुणश्रियविशुद्वमतिरग्रयान, निहितगुणोदित, अरिगुप्त, वाक्यनूद, 
वशीभूतगुणतेजस, वैरोचनकेतुर्विभवगन्ध, विभावनगन्ध, विभक्तांग, 
सुविशाख, सर्वगन्धोर्च्चिमुख, वज्जमणिविचित्र, प्रहसितनेत्र, निहित- 
राजस, प्रवृद्धकामराजय, वासुदेव, उदारदेव, निरोघनिम्न, विबुद्ध- 

बुद्धधूर्तरजय, अर्चिमहेन्द्र, उपसमतोविशाखदेव, वज्जगिरेज्ञानार्चि- 
ज्वलितशरीर, AAR, द्रोपगम, शार्दूल, परिपूर्णशूभ, रुचिरभद> 
यशस, पराक्रमविक्रम, परमार्थविक्रामिण, शान्तरश्मिरेकोत्तर, 
गम्भीरेश्वर, भूमिमतेरसित, घोषश्रियविशिष्ट, विभूतपते, विभूतभूत, 
विद्योत्तम, गुणचन्द्र, प्रहसिततेजसो, गुणसंचय, चन्द्रोदगम, 
pi भीष्मयशंसोरश्मिमुख, शीलेन्द्रस्कन्ध, यशस, 
,  रत्नवर, वञ्जमतेशितश्रियोनिर्द्धोतालय, मणिराज, 
महासनार्चिसोमोहधर्मेश्वर, निहतधीर, देवशुद्ध, दृढप्रज्ञ, विश्वमित्र, 
विमुक्तिघोष, विनर्दितराज, सम्यकविमलप्रभ, अनवद्यविशिष्ट चन्द्र, 
उल्काधारिण, बविचित्रगात्र, अनभिलाप्योद्गत, जगन्मित्र, प्रभूतरश्मि, 
स्वराङ्गशूर, करुणावृक्ष, धृतमिततेजस, कन्दश्रियोर्चिश्चन्द, 
निहितमतेरनुनयविगत, अनिलम्भमतेरुपचितस्कन्ध, अपायप्रभधन, 
दीनकुसुम, सिंहविनर्दित, निहितार्थ, अनावरणदर्शिन, परगणमथन, 
अनिलनेम, अकम्वितसागर, शोभनगर,अपराजितमेरोचननिलयज्ञान, 
अनन्तासन, आयुधिष्ठिर, चर्यागत, उतरदत्त, अत्त्यन्तचन्द्रमनसोनु- 
ग्रहचन्द्र अचलस्कन्ध, अग्रमनसोनुग्रहमतेरत्युरद्धपर, अर्चितनेम, 
अनिमितप्रज्ञ, आवलदेव, अचिन्त्यञ्रियोविमोक्षचन्द्र, अनुत्तरराज, 
` चन्द्रस्कन्ध, अर्चितब्रह्मणोकम्पनेत्र, अनुनयगोत्र, अत्युद्गतकर्णणो- 
धर्ममिति, अनुत्तरञ्रियो, ब्रह्मदेव, अचिन्त्यगुणाभा, अनुत्तरघर्म- 
गोचर, अपर्यन्तभद्र, अनुरुपस्वर, अत्युच्चदेव । 


थथे नेपा:या बौद्धग्रन्थ, सूत्रतन्त्र, विधिविधान, पूजापहति आदिस 
विविध किसिमया थी थी प्रकारया बुद्धपिंगु नां उल्लेख जूगु खनेदुसां 
परन्तु भद्रकल्पया द्वलछि व प्यम्ह बुद्धया नां क्रमवद्ध किसिमं उल्लेख 
जूगु व परम्परागत भी पूर्वज आचार्यपिन्सं नं नामोच्चरण यानावयाच्वंगु 
खनेमदु धयां अत्युक्ति जुइमखु | 

तर, शुभ संयोगवश प्रस्तुत पुस्तिकास उल्लेख यायेगु सौभाग्य 
प्राप्त जूगु जुल । अज्ज थथे संयोग प्राप्त जूगु बुद्ध जन्मभूमि नेपाःया 
निम्ति गौरवपूर्ण एवं महत्वपूर्ण जू धका निश्चय नं धायेफ्‌ । छाय्धाःसा 
wate भ्ीगु जन्मभूभि नेपाल जम्बूद्धीपया अतिक प्रसिद्धगु धर्मराजिक 
चैत्यकूल नायक श्री स्वयम्भू महाचैत्य प्रादुभार्व जुयाच्वंगु स्वयम्भू, 
खास्ति, नमोबुद्ध, धन्द्रचीबा एवं सम्राट अशोकया कीर्ति स्वरुप प्यंगू 
दिशाय्‌ प्यंग: थुर आदि व अनेक इतिहासय्‌ नां दंगु बाहा: बही धर्मागार 
गुम्बा. आदि ae सुशोभित जुयाच्चंगु तपोभूमि पुण्यभूमि नेपाःया निम्ति 
भद्रकल्पया दृलछि व प्यम्ह बुद्धपिंगु नां संग्रह याना: प्रस्तुत पुस्तिकास 


११ 
प्रकाशन याये खंगु थ्व शुभ अवसर निश्चय नं भीगु लागी अत्यन्त 


गौरवपूर्ण महत्वपूर्ण सिद्ध जुड ताया । 


थुगु पुस्तिका प्रकाशन निम्ति ललितपुर बौद्ध विहार संघपाखें 
सम्पूर्ण आर्थिक अभिभार कुबिया प्रकाश यानाब्यूगु जुल । थुगु पुण्यं 
बौद्ध विहार संघया पवित्र उद्देश्य अनुरुप यथाशिघ्र निर्विघ्नपूर्वक कार्य 
सफल जूगु स्वये दयेमा, न्यने दयेमा अज्ज थुगु संस्थाया आदर्श अनुसार 
अनुशरण याना यंके फयेमा धका: श्री स्वयम्भू धर्मधातु वागीश्वरया श्री 
चरण कमलस fest शाष्टाङ्ग प्रणाम यानाच्चनागु जुल । लिसेलिसें थुग्‌ 
दुर्लभ पुस्तक प्रकाशन कार्यस सहयोग प्रदान यानाबिज्या:पिं कल्याणमित्र 
सम्मतिया रुपय्‌ निगु शब्द च्वयाबिज्या:म्ह प्रा. श्री आशाराम शाक्य, बौद्ध 
विहार संघयापाखें प्रकाशकीय च्वयाबिज्याःम्ह श्री सूर्यमान वज्राचार्य, 
भद्रकल्पिक सूत्र उपलब्ध नितिं सूचं क्रियाबिज्याम्ह श्री मिमबहादुर शाक्य, 
प्रेसया ज्याखँय्‌ सहयोगी जूम्ह श्री हेराकाजी वज्राचार्य नापं श्री माणिक 
वज्राचार्य व श्री बेखाराज वज्राचार्य, रंगीन फोटो छापे याना बिज्या:म्ह 
मंगलमान शाक्य व अथेहे प्रेस कपि च्वया सहयोग यानाब्यूम्ह सुश्री 
हेराशोभा शाक्य सहित सकलसित नं हार्दिक कृतज्ञता साधुवाद धन्यवाद 
व्यक्त यानाच्वनागु जुल । लिसें प्रस्तुत पुस्तिकास मगा: मचाःग, द्वं fad 
जूगु थासय्‌ क्षमा याचना यानाच्चना । नापं छुं सुझाव दतधाःसा 
विज्ञपाठकवर्गपिंगु सुझावयात नं सहर्ष स्वागत यानाच्वना | 


थुगु पुस्तक प्रकाशन जूगु पुण्यानुभावं सर्वत्रसर्वदाकालं स्वस्ति 
कल्याण मंगल जयाच्वनेमाल | 


थुगु भद्रकल्पया बद्धपिंग नाम अनस्मरणद्वारा प्राप्त जग 
Tarte बोधिपरीणामना शुभ-कामना अभिव्यक्त यानाच्वनाग जल | 
अस्त्‌ । 


हेमराज शाक्य 
जयश्री विहार, महाबौद्ध, tar, यल । 
२०५४ बेशाख २७ गते अक्षय तृतिया । ५२३२५० 

प्रकाशनया निंगू शब्ढु 


थुगु 'भद्रकल्पया बुद्धपिंगु नाम अनुस्मरण सूची” नांगु पुस्तकया 
अन्वेषक व सम्पादक भाजु भी सकसिनं म्हस्यूम्ह पुरातत्व व संस्कृतविद्‌ 
लिपि विशेषज्ञ पण्डित श्री हेमराज शाक्यजु दिक्क व अलसि मचाःसे थःगु 
स्वास्थ्ययात नं च्यूता मतःसे उखें थुखे वना: मातुमाला बुद्ध जयन्तीया 
लसताय्‌ ई ब्यःयात ल्वःगु किसिमं श्रीशोभा वृद्धि यानाः प्रयत्नपूर्वक 
च्वया: ललितपुर बौद्ध विहार संघ, अक्षयेशवर महाविहार पूच्चयात सहर्ष 
लःल्हाना बिज्यात । थ्व जिमिगुलागी हर्ष व गौरवया विषय खः । fee 
प्रस्तुत पुस्तक प्रकाशन यायेगु जिमिगु निम्ति सौभाग्यया विषय जूवंगु 
दु । आशा याये थुजाःगु महत्वपुर्णगु अमूल्यगु ग्रन्थरत्न हानं हानं नं 
प्रकाशन यायेगु सुअवसर प्राप्त जुइ धैगु मनंतुनाच्चना | 


थुगु पुण्यया प्रभावं कल्याणमित्र पं.हेमराज शाक्यजुया सुस्वास्थ्य 
व दीर्घायु प्राप्त जुयेमा धका आशा यानाच्वना । अस्तु । 


बौद्ध विहार संघ, 
२०५४ बैशाख १९ विहिवार अक्षयेश्वर महाविहार, Tea, यल | 

भढ़कल्पया बुद्धपिं 

स्वसितमंगल वाक्य 


स्वस्तिर्व: कुरुतां बुद्धा: स्वस्तिर्देवाः सशक्रका: । 
स्वस्तिः सर्वाणि भूतानि सर्वकालं दिशन्तु वः ॥ 
बुद्धपुण्यानुभावेन देवतानां मतेन 可 | 
यो योऽथैः समभिप्रेतः सर्वार्थोऽद्य समृध्यताम्‌ ॥ 
स्वस्तिर्वो द्विपदे भोन्तु स्वस्िर्वोऽस्तु चतुष्पदे । 
स्वस्तिर्वो व्रजतां मार्गे स्वस्तिः प्रत्यागतेषु च ॥ 
स्वस्तिरात्रौ स्वस्तिर्दिवा स्वस्तिर्मध्यदिने स्थिते । 
सर्वत्र स्वस्तिर्वो भोन्तु मा चैषां पापमागमत्‌ ॥ 
सर्वे सत्वाः सर्वेप्राणाः सर्वे भूताश्च केवलाः | 
सर्वे वै सुखिनः सन्तु सर्वे सन्तु निरामयाः ॥ 
सर्वे भद्राणि पश्यन्तु मा चैषां पापमागमत्‌ ॥ 
सर्वे सत्वाः सर्वेप्राणाः सर्वे भूताश्च केवलाः | 
सर्वे वै सुखिनः सन्तु सर्वे सन्तु निरामयाः ॥ 
सर्वे भद्राणि पश्यन्तु मा कश्चित्पापमागमत्‌ ॥ 
यानीह भूतानि समागतानि स्थितानि भूमावथवान्तरिक्षे । 
कुर्वन्तु मैत्रीसततं प्रजासु दिवा च रात्रौ च चरन्तु धर्मम्‌ 


सकल लोकधातुस बिज्याःपिं सम्पूर्ण बुद्ध व बोधिसत्वपिन्त 
लुमंका: थःगु कायवाकचित्तद्वारा प्रणाम यानाच्वना । अस्तु । 


लोकधातुष्वनन्तेषु यावन्तससुताजिना । 
कायेनमनषावाचा तान्सर्वान्प्रणमाम्यहम्‌ ॥ 


च्वमिया थःगु खँ च्वयेत ग्वहानिं कयागु सफूया नां - 

धर्मकोष संग्रह 

स्वयम्भू पुराण 

सुगतावदान 

ललितविस्तर 

निष्पन्नयोगावलि 

ललितविस्तर 

आर्य नामसंगीतिका 

चक्रसंवर समाधि पूजाविधि 
पालिवाडमय बुद्धवंश 
शिक्षासमुच्चय 

गण्डब्यूह सूत्र 

आर्य भद्रकल्पिक सूत्र 
महायानी बौद्ध देवता नामसूची 

प्यम्ह बुद्धपिंगु नाम अनुस्मरण सूची । 

ने. सं १०४६ जेष्ठ शुक्ल, चतुर्थी, सोमवार | =| 
यल, महाबुद्ध, थैना, जयश्री विहार (जोथाबाहा:) | 
पुण्यराज शाक्य मां : अष्टमाया शाक्य । 


गुरु धमांदित्य धर्माचायंया शिष्य जुया: बौद्ध सस्कृत, 
सस्कृति, इतिहास व विविध प्राचीन लिपि शास्त्र 
अध्ययन अनुसन्धान । 

भारतीय सुदूरदक्षिण उंटाकमण्डस्थित गभर्मेण्ट 
एपिग्राफी अफिस प्राच्य विदया केन्द्रस एपिग्राफी 
तालीम समतीर्ण । 

२००८ सालं वीर पुस्तकालय, भोटेफांट, बौद्ध 
पाठशालाया पण्डित पदय नियुक्ति । २०१३ सालं 
पुरातत्व व सस्कति विभागया लिपि विशेषज्ञ पदय 
सरुवा वढुवा | ३२ द॑ तक अविछिन्न सरकारी सेवा | 
भारत, हडकड, जापान-टोकियो, नागोया, क्योटो, 
ओसाका, निको । 

श्रेष्ठ सिरपा : नेपाल संस्कतिया मूलुखा - नेस 
१०८९ स । 

श्रेष्ठ सिरपा : स्वयम्भू महाचैत्य -ने.सं. ११०१ स । 
“गोरखा दक्षिण बाहू” वि सं २०२४ सालस | 

महेन्द्र प्रज्ञा पुरस्कार -विस. २०४३ सालस नेपाल 
राजकीय प्रजा प्रातप्ठान पाखे । . 

भाषाथुवा -ने.सं. ११११ स नेपाल भाषा परिषद पाखें | 
स्वयम्भूरत्न -ने सं. १११३ स बोधि परिषद पाखें । 
बि.सं. २०४९ सालस नेपाल सांस्कृतिक तथा 
प्राकृतिक संरक्षण समिति पाखें सम्मान । 

नेपाल भाषा एकेडमी | 

धाख्वा स्मृतिकोष पाखें बिसं २०५१ सालस नगद 
रु. ५०,००० / - पचास हजार प्राप्त । 

हेमराज सिरपाः, हेमराज हःपाः | 

नेपाल-जर्मन रिसचं प्रोग्रामय्‌ व अनुसन्धानात्मक सफू 
च्वयेगु ज्याय्‌ । 


